Încă un vaccin testat nu are efecte adverse notabile. Când spun specialiștii că va apărea pe piață primul.
Vaccinul Moderna a fost testat pe 30.000 de oameni în Statele Unite. Vaccinul Moderna are o eficiență de 94,5%. Vaccinul Moderna nu are efecte adverse notabile, în afară de dureri de cap.
Încă un vaccin împotriva Covid-19 dă rezultate bune. Moderna a anunțat că vaccinul lor are o eficiență de aproape 95%. Vaccinul a fost testat pe 30.000 oameni din Statele Unite. Jumătate dintre ei au primit un Placebo. Monica Mihai, corespondent Aleph News: "Avem toate șansele ca până la finalul anului, în luna decembrie, să vedem acest vaccin pe piață. Este de altfel anunțul pe care l-a făcut și Moderna câteva zile mai devreme, când au spus că, de îndată ce vor avea niște rezultate parțiale ale vaccinului anti-Covid, vor cere o aprobare în regim de urgență, așa cum a anunțat și Pfizer. Ambele sunt vaccinuri pe bază de ARN, Pfizer a făcut testare pe 45.538 participanți, iar Moderna pe 30.000 oameni. Moderna a dat două doze la un interval de 4 săptămâni, Pfizer tot două doze la un interval de 3 săptămâni. Niciunul dintre ele nu are efecte adverse sesizabile – doar oboseala, dureri de cap și dureri musculare. Datele sunt în continuare evaluate, sunt în faza a treia de testare. O comisie independentă a făcut deja o primă evaluare – iată această eficiență de 95% la vaccinul de la Moderna și peste 90% la vaccinul de la Pfizer".